En varebil kørte fredag morgen op i en lastbil. Den kvindelige passager omkom.

Føreren af en varebil kørte lidt over 9 fredag morgen op i en lastbil, der holdt i nødsporet på grund af et punkteret dæk, på motorvej E39 i nordgående retning. Politiet fik meldingen 09.18. Den kvindelige passager omkom i ulykken. Hun var 24 år og fra København. Den mandlige fører er også 24 år og også fra København. Han fik kun lettere knubs. Føreren af lastbilen er meget chokeret. Førerne af begge biler blev kørt til sygehus Vendsyssel i Hjørring til undersøgelse. Begge er blevet udskrevet. Motorvejen blev afspærret fra afkørsel 2 Bjergby til rundkørslen ved Hirtshals, der hvor motorvejen slutter. Motorvejen er åben for trafik igen.